Sacrosancte ecclesie Sancti Vincentii Matiscensis quam Johannes episcopus regit. Ego, in Dei nomine, Hermengarda femina cogitans de Dei misericordia, ei dono pro remedio anime mee et Maimbodi senioris mei aliquid ex rebus meis in pago Matisconensi, in villa Fontanilias; hoc est curtilus cum vinea. Terminat a mane et a medio die et a sero vias publicas, a circio Bertranni, infra istas terminationes medietatem; et dono in ipso loco campum unum qui terminat a mane via publica, a medio die Sancti Petri, a sero Henrici, a cercio Bertranni. Infra istas terminationes dono ad ipsam casam Dei, eo tenore ut dum ego vivo teneam et possideam, et si quis beneficiare voluerit, aut in precariam accipere, rectam reclamationem habeant parentes mei. S. Hermengarde. S. Rainaldi. S. Aquini. S. Ingelbaldi. S. Dominici. S. Arberti. S. Arlulfi.